कमला बालकृष्णन

कमला बालकृष्णन (१६ जानेवारी १९३० ते ७ ऑगस्ट २०१८) या एक भारतीय लष्करी अधिकारी आणि इम्युनोलॉजिस्ट होत्या. त्यांनी विविध पदे भुषवली त्यात भारतीय सशस्त्र दलात लेफ्टनंट कर्नल, अमेरिकन सोसायटी ऑफ हिस्टोकॉम्पॅटिबिलिटी अँड इम्युनोजेनेटिक्स (ASHI) च्या अध्यक्षा आणि सिनसिनाटी, ओहायो येथील पॉल हॉक्सवर्थ ब्लड सेंटरमधील ट्रान्सप्लांटेशन इम्युनोलॉजी विभागाच्या संचालिका अशी आदरणीय पदे आहेत.

 प्रारंभिक जीवन 
कमला बालकृष्णन यांचा जन्म १९३० मध्ये झाला. त्यांनी वेल्लोर येथील ख्रिश्चन मेडिकल कॉलेजमधून पदवी प्राप्त केली आणि पुण्यातील आर्म्ड फोर्सेस मेडिकल कॉलेजमधून क्लिनिकल पॅथॉलॉजीमध्ये डिप्लोमा पूर्ण केला. त्यांनी १९६७ आणि १९६८ मध्ये बर्मिंगहॅम विद्यापीठात इम्युनोलॉजीमध्ये अभ्यास केला.

 कारकीर्द 
कमला बालकृष्णन या भारतीय सशस्त्र दलात लेफ्टनंट कर्नल आणि वरिष्ठ वैद्यकीय अधिकारी होत्या. तिने हिमालयात तसेच काश्मीरमध्ये सेवा केली. त्यांनी नवी दिल्ली येथे भारतातील पहिली हिस्टोकॉम्पॅटिबिलिटी प्रयोगशाळा स्थापन केली. त्यांना १९७१ मध्ये शकुंतला देवी अमीर चंद पुरस्कार आणि १९७३ मध्ये कर्नल अमीर चंद पुरस्काराने सन्मानित करण्यात आले. हे दोन्ही पुरस्कार भारतीय वैद्यकीय संशोधन परिषदेकडून देण्यात आले होते. १९८० च्या दशकात, त्यांनी बंगलोर मेडिकल सर्व्हिसेस ट्रस्टच्या कार्याला पाठिंबा दिला, तसेच प्रयोगशाळेच्या स्थापनेबद्दल सल्लामसलत आणि रक्तपेढ्यांसाठी कर्मचारी प्रशिक्षण देण्यावर भर दिला.Bangalore Medical Services Trust, Annual Report, April 2017 to March 2018 , page 31, 33.

युनायटेड स्टेट्समध्ये, कमला बालकृष्णन यांनी १९९६ ते १९९७ पर्यंत अमेरिकन सोसायटी ऑफ हिस्टोकॉम्पॅटिबिलिटी अँड इम्युनोजेनेटिक्सचे अध्यक्षपद भूषवले होते. १९८१ ते २००१ पर्यंत त्या सिनसिनाटी, ओहायो येथील पॉल हॉक्सवर्थ रक्त केंद्रात प्रत्यारोपण इम्युनोलॉजी विभागाच्या संचालक होत्या.  त्या सिनसिनाटी विद्यापीठात रक्तसंक्रमण औषधाच्या प्राध्यापक होत्या. त्यांनी द न्यू इंग्लंड जर्नल ऑफ मेडिसीन, ल्युपस, नेफ्रॉन, रक्तसंक्रमण, याबद्दलच्या शैक्षणिक नियतकालिकांमधील संशोधन लेखांमध्ये योगदान दिले. इम्यूनोलॉजिकल इन्व्हेस्टिगेशन्स,  जर्नल ऑफ सर्जिकल रिसर्च, आणि ह्युमन इम्युनोलॉजी. ट्रान्सफ्युजन इम्युनोलॉजी अँड मेडिसिन (१९९५) या पाठ्यपुस्तकातही त्यांनी योगदान दिले.

 वैयक्तिक जीवन 
कमला बालकृष्णन यांचा विवाह सहकारी लष्करी अधिकारी वातारण्यन बालकृष्णन यांच्याशी झाला होता. त्यांना दोन मुले होती. कमला बालकृष्णन यांचा २०१८ मध्ये ह्यूस्टन, टेक्सास येथील रुग्णालयात मृत्यू झाला. सिनसिनाटी येथील हेन्री आर. विंकलर सेंटर फॉर द हिस्ट्री ऑफ द हेल्थ प्रोफेशन्स येथे युनिव्हर्सिटी ऑफ सिनसिनाटी मेडिकल स्कूल/युनिव्हर्सिटी हॉस्पिटल पब्लिक रिलेशन्स फोटोग्राफिक कलेक्शनमध्ये बालकृष्णन यांची छायाचित्रे आहेत. त्यांच्या पश्चात पती, दोन मुले, सून आणि असंख्य मैत्रिणी असा परिवार राहीला आहे.

 संदर्भ 

वर्ग:इ.स. २०१८ मधील मृत्यू
वर्ग:इ.स. १९३० मधील जन्म
वर्ग:भारतीय महिला शास्त्रज्ञ
वर्ग:भारतीय इम्युनोलॉजिस्ट
वर्ग:सिनसिनाटी विद्यापीठातील शिक्षक
वर्ग:सशस्त्र दल वैद्यकीय सेवा अधिकारी
वर्ग:भारतीय सैन्यातील अधिकारी